An t-Òban

Tha An t-Òban na bhaile agus na cheann-ùidhe turasachd air a bheil fèill mhòr air an Iar-Ghaidhealtachd. 'S e An t-Òban am prìomh-bhaile airson Lathurnach, agus tha e suidhichte ann an taobh a tuath Comhairle Earra-Ghàidheal agus Bhòid. Tha a' Ghàidhlig aig deich sa cheud duine anns a' bhaile is cha do rugadh dà sa cheud den dhaoine seo ann an Alba. 'S e port cudromach a th' ann leis an dà chuid bàtaichean-èisg agus na h-aiseagan aig Caledonian Mac a' Bhriuthainn a' siubhal ris na h-eileanan bhuaithe. Canaidh muinntir an Òbain gur e am prìomh-bhaile neo-oifigeil na h-iar-Ghaidhealtachd ach cha ghabhadh muinntir a' Ghearasdain ris an sin.

 Cruinn-eòlas 
Tha baile an Òbain, 's e sin am bàgh (òb) beag, air a shuidheachadh air bàigh aig ceann a deas na Linne Latharnach, mu choinneamh Cearrara agus ann an amharc eilean mòr Mhuile. 'S e am baile as motha a th' ann eadar Baile Eilidh is an Gearasdan.

 Tachartasan 
Chaidh am Mòd Nàiseanta a chumail san Òban anns na bliadhnaichean 1892 (b’ e siud a’ chiad Mòd riamh), 1893, 1894, 1898, 1906, 1920, 1926, 1934, 1953, 1962, 1970, 1978, 1992, 2003, 2009 agus 2015.

 Bailtean Co-cheangailte 
22px Laurinburg (North Carolina)SisterCities

 Iomradh 

 Ceanglaichean a-mach 
 BBC Naidheachdan 2015-09-18: Cead do dh’Àrd-Sgoil ùir an Òbain
 BBC Naidheachdan 2016-05-17: Oban Live a' soirbheachadh (aithris-bhideo 3:12)
 BBC Naidheachdan 2017-01-23: Iarrtas air nochdadh airson sgoil Ghàidhlig anns an Òban (aithris-bhideo 2:42)
 BBC Naidheachdan 2018-10-31: Nirribhich a' tadhal air Àrd-Sgoil an Òbain (aithris-bhideo 2.33)
 BBC Naidheachdan 2019-04-13: Putan-mara ann am bàgh an Òbain (aithris-bhideo 3:05)
 BBC Naidheachdan 2019-12-09: Smachd air Bàgh an Òbain (aithris-bhideo 2:07)

Roinn-seòrsa:Bailtean na h-Alba
Roinn-seòrsa:Earra-Ghàidheal agus Bòd